
R E F E R A T

privind finantarea de la bugetul local
  in vederea continuarii lucrarilor de edificare

a Bisericii cu hramul “ Nasterea Sfantului Ioan Botezatorul” 
din Timisoara Calea Sagului nr.75

 Prin adresa nr. SC2013-1427/21.01.2013 Parohia Ortodoxa Romana Steaua solicită sprijin financiar în vederea continuarii lucrarilor de edificarea Bisericii  cu hramul “ Nasterea Sfantului Ioan Botezatorul” din Timisoara Calea Sagului nr.75.

Mentionam ca, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

 Solicitantul, Parohia Ortodoxa Romana Steaua, a transmis devizul estimativ al costurilor pentru realizarea acestor lucrari.
Avand in vedere cele mentionate, propunem alocarea sumei de 100.000 lei din bugetul local, din subcap.67.02.50 "Alte servicii în domeniile culturii, recreerii şi religiei "  pentru continuarea lucrarilor de edificarea a Bisericii cu hramul “Nasterea Sfantului Ioan Botezatorul” –  Zona Steaua, conform documentatiei tehnice a beneficiarului. Mentionam ca aceasta suma va fi aprobata la rectificarea de buget din plenul care va avea loc la aceeasi data cu aprobarea prezentului proiect de hotarare.

Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem comisiilor de specialitate din Consiliul Local proiectul de hotarare anexat.

